Ηλίας Χατζηθεοδωρίδης

Ο Ηλίας Χατζηθεοδωρίδης (γενν. 5 Νοεμβρίου 1997) είναι Έλληνας επαγγελματίας ποδοσφαιριστής, που αγωνίζεται στη θέση του αριστερού μπακ, για την ομάδα του ΟΦΗ. 

Είναι προϊόν των ακαδημιών της Άρσεναλ και αγωνίστηκε στην Αγγλία για τις Μπρέντφορντ και Τσέλτεναμ Τάουν πριν από την ένταξή του στον Παναθηναϊκό, το 2018.

 Καριέρα 

 Άρσεναλ 
Ως ποδοσφαιριστής, ο Χατζηθεοδωρίδης ξεκίνησε την καριέρα του στην Ελλάδα, με τη φανέλα του Μας Καλλιθεακού και κάνοντας περιστασιακές προπονήσεις, με το ελληνικό παράρτημα των ακαδημιών της Άρσεναλ. Αφού τους εντυπωσίασε σε δοκιμαστικά, πήγε με υποτροφία δύο χρόνων στην βασική ακαδημία της Άρσεναλ, στην Αγγλία και στην Πρέμιερ Λιγκ, στις 6 Ιουνίου 2014. Πραγματοποίησε 44 εμφανίσεις, με ένα γκολ για την Κ18 για δύο σεζόν, πριν μείνει ελεύθερος τον Ιούνιο του 2016.

 Μπρέντφορντ 
Ο Χατζηθεοδωρίδης εντάχθηκε στην Β' ομάδα της Μπρέντφορντ, της Φούτμπολ Λιγκ Τσάμπιονσιπ, ως δοκιμή κατά τη διάρκεια της προετοιμασίας για τη σεζόν 2016-17 και εντυπωσίασε αρκετά, ώστε να υπογράψει μονοετές επαγγελματικό συμβόλαιο στις 6 Αυγούστου 2016. Οι τραυματισμοί των αριστερών μπακ της Μπρέντφορντ, βοήθησαν τον Χατζηθεοδωρίδη να λάβει την παρθενική πρώτη κλήση σε αποστολή για αγώνα πρωταθλήματος εναντίον της Γούλβερχαμπτον Γουόντερερς, στις 24 Σεπτεμβρίου του 2016, αλλά παρέμεινε στον πάγκο καθ' όλη τη διάρκεια του αγώνα (ήττα 3-1). Αργότερα υπέγραψε νέο διετές συμβόλαιο, τον Μάρτιο του 2017.

Η αποχώρηση του αναπληρωματικού αριστερού μπακ Τομ Φίιλντ, ως δανεικού για το πρώτο μισό της σεζόν 2017-18, επέτρεψε στον Χατζηθεοδωρίδη, να κάνει το ντεμπούτο του (ως βασικό) στην νίκη με 3-1 στην παράταση με τη Γουίμπλεντον, για το Λιγκ Καπ Αγγλίας στις 8 Αυγούστου 2017. Αγωνίστηκε μέχρι το 97ο λεπτό, όταν τον αντικατέστησε ο Χένρικ Ντάλσγκαρντ. Αγωνίστηκε, ως βασικός και στη νίκη με 4-1, επί της Κουίνς Παρκ Ρέιντζερς στο επόμενο γύρο και στις 7 Σεπτεμβρίου, ο προπονητής Ντίν Σμίθ, ανέφερε ότι ο Χατζηθεοδωρίδης θα αρχίσει προπονήσεις με την πρώτη ομάδα σε τακτική βάση. Ο τραυματισμός του Ρίκο Χένρι στα τέλη Σεπτεμβρίου, τον άφησε εκτός για όλη τη σεζόν. Έτσι ο Χατζηθεοδωρίδης καθιερώθηκε στην τριάδα των αριστερών μπακ, μαζί με τους Τζός Κλάρκ και Γιόαν Μπάρμπετ, πριν από την αποχώρηση του, ως δανεικός, για το υπόλοιπο της σεζόν 2017-18, στις 19 Ιανουαρίου 2018. Παρά το γεγονός ότι είχε συμβόλαιο για μία ακόμη σεζόν, έμεινε ελεύθερος, τον Ιούλιο του 2018.

 Δανεικός στην Τσέλτεναμ Τάουν 
Στις 19 Ιανουαρίου 2018, ο Χατζηθεοδωρίδης εντάχθηκε στην Τσέλτεχαμ Τάουν, στη Φούτμπολ Λιγκ Του, ως δανεικός για το υπόλοιπο της σεζόν 18. Χρησιμοποιήθηκε ως βασικός στα υπόλοιπα 18 παιχνίδια της σεζόν.

 Παναθηναϊκός 
Στις 25 Ιουλίου 2018, ο Χατζηθεοδωρίδης επέστρεψε στην Ελλάδα για λογαριασμό του Παναθηναϊκού, της Σούπερ Λιγκ, ως ελεύθερος. Ολοκλήρωσε την σεζόν 2018-2019 (πρώτη του στον σύλλογο), σημειώνοντας 25 συμμετοχές και 4 τέρματα. Στις 11 Αυγούστου 2020, ο Χατζηθεοδωρίδης ανανέωσε το συμβόλαιό του με τον Παναθηναϊκό για τρία χρόνια. Κατά την διάρκεια της σεζόν 2021-2022, ο Χατζηθεοδωρίδης αγωνίστηκε μόλις επτά φορές, όντας εκτός πλάνων. Τον Ιούνιο του 2022, ο Παναθηναϊκός παραχώρησε τον Χατζηθεοδωρίδη, με τον Έλληνα μπακ να μετράει συνολικά 66 συμμετοχές και 4 γκολ με την φανέλα του Παναθηναϊκού.

 Παναιτωλικός 
Στις 27 Ιουνίου 2022, ο Χατζηθεοδωρίδης ανακοινώθηκε από τον Παναιτωλικό για δύο χρόνια. Κατά τις σεζόν 2022-23 και 2023-24, ο Χατζηθεοδωρίδης πέτυχε 3 γκολ σε 50 συμμετοχές με τον σύλλογο του Αγρινίου. 

 ΟΦΗ 
Στις 14 Ιουνίου 2024, ο Χατζηθεοδωρίδης υπέγραψε διετές συμβόλαιο με τον ΟΦΗ.

 Διεθνής καριέρα 
Τον Οκτώβριο του 2018, ο Χατζηθεοδωρίδης κλήθηκε στην Εθνική Ελλάδος Κ-21 στα πλαίσια της προκριματικής φάσης για το Ευρωπαϊκό πρωτάθλημα Κ-21 της ΟΥΕΦΑ για το 2019, χωρίς να αγωνιστεί. 

Τον Ιούνιο του 2025, ο Χατζηθεοδωρίδης ήταν σε συζητήσεις με την Ομοσπονδία ποδοσφαίρου του Καζακστάν, προκειμένου να αγωνιστεί στην Εθνική Καζακστάν, σύμφωνα με διάφορα μέσα.

 Προσωπική ζωή 
Ο Χατζηθεοδωρίδης γεννήθηκε στην Κατερίνη, από γονείς που έχουν καταγωγή από το Καζακστάν.

 Τίτλοι 
Παναθηναϊκός

 Κύπελλο Ελλάδος: 2021-22

 Παραπομπές 

 Εξωτερικοί σύνδεσμοι 

 Ηλίας Χατζηθεοδωρίδης σε ιστοσελίδα ΠΑΕ Παναθηναϊκός

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Μπρέντφορντ ΦΚ
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές ΟΦΗ